Kovács Ági remekelt, Cseh és Gyurta beteg
Az Eb-helyszín elsõ tesztelése jól sikerült, az Eb-szervezõk pedig közben felmérhették, hogy az eddig rajzokon létezõ terveiket meg lehet-e valósítani majdan élesben is az új margitszigeti uszodában. Úszók és rendezõk tehát egyaránt hasznos tapasztalatokkal gazdagodtak a hétvégén a Hajós Alfréd-Széchy Tamás komplexumban, Kiss László szövetségi kapitány például kiemelte, hogy az olyan szakosztályok, mint a válogatott gerincét adó Kõbánya SC tagjai "eddig fedettben edzettek, harminchármas medencében, most nyitott ötvenesben úsztak, ami teljesen más, ezért is volt fontos ez a verseny."
A bajnokság második napján a már szombaton is kiemelkedõ eredményt produkáló Kovács Ágnes teljesítménye volt ismét átlagon felüli, Kiss László szerint az olimpiai bajnoknõ 50 és 100 mellen elért ideje szép reményekre jogosít. A kapitány még Szepesi Nikolett 200 háton és Molnár Ákos 200 mellen nyújtott produkciójával volt különösen elégedett, Cseh Lászlót ugyanakkor edzõjével, Turi Györggyel egyetértésben hazaküldte a délelõtti elõfutamokról. "Lacikának megint elõjött a torokfájása, egyébként is hûvösebb volt a víz reggel, ezért azt mondtam, most inkább kímélje magát, menjen haza, egye a mézet, mert sokkal fontosabb, hogy hétfõtõl a fûzfõi edzõtáborban egészségesen kezdjen, mint hogy itt ússzon, aztán még betegebb legyen" - közölte Kiss, aki jelezte: az egész szezon legfontosabb edzõtáborozására vonul el a keret egy része két hétre.

A másik része az ifi Eb-re utazik - közülük ugyanakkor hiányozhat Gyurta Dániel. Athén óta "böjtölt" mindenki, hogy az olimpiai ezüstérmes végre elérje azt a kort, amikor indulhat a kontinensviadalokon is, ám most, két nappal a mallorcai indulás elõtt veszélybe került a 17 esztendõs klasszis szereplése. Gyurta délelõtt még úszott, délutánra azonban súlyos hasmenéssel ágynak dõlt, és egyelõre nem tudni, mekkora a baj. Bár a 200 mell csak vasárnap esedékes, Kiss László amondó, "ha egy úszóból három napig minden kijön, az olyan, mint agyonütnék, akkor nem érdemes rajthoz állnia, azaz egyelõre csupán reménykedünk."

Gyurta sorsa a hétfõi orvosi konzultáción dõl el, az ifjúsági Európa-bajnokság pedig csütörtöktõl vasárnapig zajlik majd Mallorcán.